Diari Oficial de la Generalitat Valenciana


Sumari del DOGV 6722, del 27-02-2012 (2012/1660)

RESOLUCIÓ de 21 de desembre de 2011, de la Direcció General d'Indústria, per la qual queda sense efecte, per cessament d'activitat, la Resolució de 2 de gener de 2009, de la Direcció General d'Indústria i Innovació de la Conselleria d'Indústria, Comerç i Innovació, per la qual es va autoritzar l'empresa Acoval Organisme d'Inspecció, SL, per a actuar com a organisme de control en l'àmbit de la seguretat industrial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6722

Data del DOGV
:   27-02-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/1660


Data del document
:   21-12-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 21 de desembre de 2011, de la Direcció General d'Indústria, per la qual queda sense efecte, per cessament d'activitat, la Resolució de 2 de gener de 2009, de la Direcció General d'Indústria i Innovació de la Conselleria d'Indústria, Comerç i Innovació, per la qual es va autoritzar l'empresa Acoval Organisme d'Inspecció, SL, per a actuar com a organisme de control en l'àmbit de la seguretat industrial. [2012/1660]  
Primer. Vist l'escrit de 21 d'octubre de 2011, presentat pel representant legal de la mercantil Acoval Organisme d'Inspecció, SL, amb domicili social al carrer de Pere Aleixandre, 60, València (46259), en què comunicava el cessament d'activitat com a organisme de control autoritzat en els àmbits reglamentaris de seguretat industrial relatius a seguretat contra incendis en establiments industrials i transport de mercaderies en contenidors (CSC).  
  
Segon. Vista la Resolució de 2 de gener de 2009, de la Direcció General d'Indústria i Innovació de la Conselleria d'Indústria, Comerç i Innovació, per la qual s'autoritza l'empresa Acoval Organisme d'Inspecció, SL, per a actuar com a organisme de control.  
  
Tercer. Ateses les disposicions de l'article 43, «Acreditació», punt 6, del Reial Decret 2200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial, i l'article 18, «Cessament d'activitats dels organismes de control», del Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana.  
En virtut de les facultats atorgades en el Decret 97/2011, de 26 d'agost, pel qual s'aprova el Reglament Orgànic i Funcional de la Conselleria d'Economia, Indústria i Comerç (DOCV núm. 6597, de 30 d'agost), modificat pel Decret 122/2011, de 16 de setembre (DOCV núm. 6612, de 20 de setembre), la Direcció General d'Indústria, resol:  
  
  
Primer  
Deixar sense efecte, per cessament d'activitat, la Resolució de 2 de gener de 2009, de la Direcció General d'Indústria i Innovació de la Conselleria d'Indústria, Comerç i Innovació, per la qual es va autoritzar l'empresa Acoval Organisme d'Inspecció, SL, per a actuar com a organisme de control en l'àmbit de la seguretat industrial en els camps reglamentaris de seguretat contra incendis en establiments industrials i transport de mercaderies en contenidors (CSC).  
D'acord amb el que establix l'article 43.6 del Reial Decret 2200/1995, de 28 de desembre, i l'article 18 del Decret 54/2001, de 13 de març, esta resolució s'ha de publicar en el Boletín Oficial del Estado i en el Diari Oficial de la Comunitat Valenciana.  
  
Segon  
En el termini màxim d'un mes des que es produïsca l'última d'estes publicacions, el titular d'Acoval Organisme d'Inspecció, SL, ha d'entregar la documentació lligada a la seua actuació com a organisme de control autoritzat als òrgans provincials corresponents competents en matèria de seguretat industrial per raó del lloc on radiquen les instal·lacions i/o els productes lligats a la seua actuació.  
  
Tercer  
El titular d'Acoval Organisme d'Inspecció, SL, ha de notificar als òrgans provincials corresponents competents en matèria de seguretat industrial per raó del lloc on radiquen les instal·lacions i/o els productes lligats a la seua actuació, així com als mateixos interessats, les actuacions administratives que, si és el cas, es troben en tramitació per este organisme de control.  
Contra esta resolució, que no és definitiva en via administrativa, es pot interposar un recurs d'alçada davant de la Secretaria Autonòmica d'Economia, Indústria i Comerç, en el termini d'un mes comptador des de l'endemà de la notificació, d'acord amb el que s'establix en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que la persona interessada puga exercitar-ne qualsevol altre que considere oportú.  
  
València, 21 de desembre de 2011.- El director general d'Indústria: Rafael Miró Pascual.